Kristian Jensen (V), 2004-03-24:
I Venstre er holdningen helt klar: Vi synes, at forårspakken er en knaldhamrende god idé, og det er den, fordi selv om der er en række tegn på, at opsvinget er på vej - det kan vi bl.a. se, når vi kigger på, hvordan folk har forøget deres forbrug efter nytår, og når man kigger på, hvordan virksomheder har investeret - så er der alligevel behov for at udvide en række områder, en række tiltag, sådan at vi sikrer, at vi skubber opsvinget i den rigtige retning, og at vi er sikre på, at opsvinget også vil give sig udslag i lavere ledighed. Hvis man kigger på forårspakken og skattelettelserne i deres helhed, så sikrer de, at en typisk LO-familie vil få ca. 11.000 kr. mere til rådighed i år.
Det er en udvidelse af rådighedsbeløbet, som naturligvis også vil give sig udslag i øget forbrug, i øget produktion i virksomhederne og dermed i øget beskæftigelse.
Hvis man kigger på de tiltag, som regeringen samlet set har lagt frem nu, bliver 82 pct. af danskerne over 17 år stillet i den situation, at de får et større rådighedsbeløb i år, end de havde sidste år, og hvis vi kigger på børnefamilierne, er tallet oppe på 98 pct. af børnefamilierne, der får flere penge til rådighed i år, end de havde sidste år, og det mener vi er ganske, ganske fortjent, og det mener vi, fordi i Venstre er indstillingen, at borgerne skal have lov til at bestemme over og beholde en større del af de penge, de tjener selv.
Det skal være mere attraktivt at gå på arbejde, og det skal være mere attraktivt for dem, der går på arbejde, at yde en ekstra indsats, og det sikrer vi i den forårspakke, der bliver lagt frem nu.
Jeg ved godt, at der har været kritik fra en række økonomer, der har påstået, at pakken er overflødig, at det slet ikke var nødvendigt at gøre noget og i hvert fald slet ikke at gøre noget så tidligt, men samtidig har de økonomer også sagt, at det er forsvarligt, og at netop fordi vi har den sunde danske økonomi, fordi vi har styr på de offentlige finanser, er der plads til en lempelse af finanspolitikken, hvis man politisk ønsker det, og det er et politisk valg, som Venstre bakker fuldt op om, at man ønsker at give danskerne flere penge til rådighed. Vi har tiltro til, at forårspakken virker, og den samme tiltro har Jyske Bank, der så sent som her i dag har hævet deres vækstskøn for i år netop på grund af de initiativer, regeringen har taget.
Når man kigger på længden af det, regeringen har lagt frem,
Det betyder, at vi både på kort sigt, på mellemlang sigt og på rigtig lang sigt er i gang med at styrke Danmarks muligheder for at imødekomme de udfordringer, som den kommende tid giver os, og det synes vi i Venstre er meget glimrende.
Vi har en generel tro på, at det er borgerne, der skal bestemme, hvad pengene skal bruges til, fordi vi ønsker at sætte gang i det private erhvervsliv
Vi er meget enige med vismand Jan Rose Skaksen, som har udtalt sig til Politiken.
Om hvordan man skal skabe job siger han: »På lang sigt kan vi godt udelukke, at en stigning i den offentlige sektor vil være fornuftigt.
Det vil ikke være sundt.
Det gælder om at skabe job i den private sektor.«
Det er derfor, vi nu ønsker at få gang i det private erhvervsliv og få gang i det private forbrug.
Derfor er der kommet en forårspakke, og Venstre synes som sagt, at den er knaldhamrende god.